
V. Simpozij Hrvatskog društva za zaštitu od zračenja 
s međunarodnim sudjelovanjem 


Stubičke toplice 9. do 11. travnja 2003. 


Simpozij je organiziralo Hrvatsko društvo za zaštitu od zračenja uz suor- 
ganizaciju s Institutom »Ruđer Bošković«, Zagreb i Institut za medicinska is- 
traživanja i medicinu rada, Zagreb. Pokrovitelji Simpozija su bili Ministarstvo 
gospodarstva, Ministarstvo zaštite okoliša i prostornog uređenja, Ministar- 
stvo zdravstva, Ministarstvo znanosti i tehnologije i Državni zavod za normi- 
zaciju 1 mjeriteljstvo. Sponzori Simpozija su bili EKOTEH DOSIMETRY 
Ltd., Zagreb i Enconet International, Zagreb. 

Održano je 63 referata koje je pripremilo 120 autora samih ili u koautor- 
stvu, a rad Simpozija je pratilo 115 registriranih učesnika. Referati su bili 
raspodijeljeni u sljedećih devet područja: 

— Uvodno predavanje (1 rad) 

— Opće teme (8 radova) 

— Dozimetrija zračenja (15 radova) 

— Biološki učinci zračenja (4 rada) 

— Izloženost stanovništva i djelatnika zračenju (6 radova) 

— Zaštita od zračenja u medicini (9 radova) 

— Radioekologija (14 radova) 

— Radon (3 rada) 

— Neionizirajuća zračenja (prvi puta kao posebna sekcija, 3 rada) 


Teme područja su općenito aktualne u svijetu pa tako i u našoj svakodne- 
vici kao posljedica ubrzanog tehnološkog razvoja. Autori su obrađivali nedav- 
no još nepoznate pojave i ukazali na potrebu nastavka nekih od do sad uči- 
njenih istraživanja i upozorili na još neistražena nametnuta pitanja. Stoga 
nije čudo što su učesnici vrlo živo pratili i diskutirali sva izlaganja. Prikazat 
će se dio najmarkantnijih rezultata prema izboru autora ovog prikaza. 

Uvodno predavanje sadržavalo je podatke o povijesti razvoja Hrvatskog 
društva za zaštitu od zračenja (HDZZ), koje postoji od 1979, a od 1992. posta- 
je punopravni član Međunarodnog društva za zaštitu od zračenja. (IRPA). 
Društvo danas okuplja 140 znanstvenika i stručnjaka iz cijele Hrvatske. Tab- 
lica daje pregled broja radova po sekcijama ili područjima u zbornicima rado- 
va nacionalnih simpozija dakle od 1992. na dalje. 

Kao znanstvenici - meteorologu upalo mi je u oči da je među 14 sekcija 
navedena Meteorologija, geofizika, oceanologija, kao posebna sekcija. Unutar 

te sekcije je u prva 3 simpozija prikazano 5 radova (1994.g.) ali niti jedan rad 
1992. i 1996.g. pa je to područje isključeno iz programa ovogodišnjeg simpozija. 

Ističem dio iz zaključaka i citata, koji se odnose na problem nedovoljnog 
interesa za objavljivanje radova u zbornicima HDZZ - simpozija, ali moglo bi 
se odnositi i na sličan problem drugih domaćih simpozija. 

--Broj priloga autora u zbornicima simpozija HDZZ-a ostaje tijekom go- 
dina više-manje stalan, iako je broj članova HDZZ-a u stalnom porastu. Na- 
kon nuklearne nesreće u Černobilu radivekološka istraživanja su naglo poras- 
la, a sada se nastavljaju rutinskim monitoringom u postavljenim mrežama. 
Do manjeg zanimanja za sudjelovanje na simpozijima HDZZ-a možda dolazi 
i zbog ... relativno slabog financiranja znanstvenih i primijenjenih istraživa- 
nja....Jedan od razloga slabijeg zanimanja hrvatskih znanstvenika za sudje- 
lovanje na domaćim simpozijima mogli bi biti i kriteriji kod izbora u viša zva- 
nja, jer se radovi objavljeni u zbornicima ne priznaju kao vrijedni. Iznimka su 
liječnici, jer je Hrvatska liječnička komora uvrstila simpozije i kongrese u or- 
ganizaciji HDZZ-a u skupove za usavršavanje liječnika, dodjeljujući im bodo- 
ve (samo sudjelovanje 8 bodova, a uz rad 10 bodova)... 

Potrebno je dakle riješiti problem nepriznavanja radova objavljenih u 
zbornicima simpozija kao što je ovaj, a i općenito, kao i povećati kvalitetu 
primljenih radova. Tu se daju prikazi najnovijih istraživanja znanstvenika, 
uključujući i mlađe suradnike. Osim toga pisanjem radova na hrvatskom je- 
ziku razvija se hrvatska terminologija, koja zaostaje za terminologijom u 
svjetskim jezicima, Time se doprinosi i komunikaciji sa širom javnosti, nje- 
nom obrazovanju i obaviještenosti. 


Dio rezultata i zaključaka prema izboru autora izvještaja 


Nuklearni i radiološki terorizam 


Međunarodna zajednica još nema koordinirana stajališta kako odgovoriti 
na nasilne nuklearne napade, među ostalim i zato što još ne postoji zajed- 
ničko stajalište što je terorizam. Za žrtve su to kriminalci, a za organizatore 
su to heroji. Neovisno o tome tko su izvršioci terorističkog akta (grupe ili po- 
jedinci), neovisno o njihovim motivima, glavna meta napada je većinom civil- 
no stanovništvo. Učinkovitost rada timova koji su uključeni u smanjivanje 
posljedica terorističkog akta bitno ovisi i o obrazovanosti stanovništva. S tim 
u vezi postoje specijalni projekti, od kojih su neki već ostvareni, a neki su u 
tijeku ili se pripremaju. 


Suradnja s javnošću 


Ministarstvo gospodarstva je u suradnji s Ministarstvom prosvjete i špor- 
ta, Hrvatskom elektroprivredom i tvrtkom Enconet International tijekom 
2002.g. ostvarilo projekt izrade kalendara za 2003.g. s učeničkim likovnim 

radovima na temu energetike i utjecaja na okoliš i s dodatnim informacijama 
O pripravnosti u Republici Hrvatskoj za slučaj nuklearne nesreće i preporu- 
kama za postupanje. Kalendar je namijenjen prvenstveno obiteljima u krugu 
25 km od NE Krško i bit će podijeljen svim učenicima osnovnih škola koje se 
nalaze u tom području. 

Namjera Ministarstva gospodarstva je da ovakav projekt postane tradi- 
cionalan, odnosno da se realizira svake godine na isti ili sličan način, 


Koliko su opasne prljave bombe 


Prljave bombe se sastoje od konvencionalnog eksploziva (npr. dinamita) 
okruženog radioaktivnim materijalom koji se rasprši eksplozijom. Učinak ta- 
kove bombe se sastoji od inicijalnog udara djelovanja ionizirajućeg zračenja i 
od kontaminacije tla. Ta bomba ne uključuje kompleksne fisijske reakcije ali 
se ipak svrstava u oružja masovnog uništavanja. Takovo oružje ima za cilj 
stvaranje negativnih zdravstvenih učinaka koje je teško objasniti. Razine 
zračenja su takove da značajni medicinski problemi nastupaju naknadno 
(npr. tjednima nakon napada), kao i nakon napada biološkim oružjem. Time 
se dakle ne postiže trenutna neutralizacija neprijateljskih snaga, ali je pod- 
ručje napadnuto radiološkim oružjem neprikladno za kasniji dulji boravak 
ljudi. Neposredni rizik nakon terorističkog napada prljavom bombom nije iz- 
loženost zračenju nego eksplozivni udar i panika. Naknadne posljedice su 
strahovanje javnosti zbog života u blizini onečišćenog područja, iz čega proiz- 
lazi slom lokalnog gospodarstva. Redukcija rizika se postiže raznim metoda- 
ma dekontaminacije napadnutog područja. 


Dozimetrija zračenja u prostoru 


Unatoč djelomično zaštićeni u svemirskim brodovima Zemljinom magne- 
tosferom od galaktičkog i Sunčevog kozmičkog zračenja (npr. Low Earth Or- 
bit ili LEO), izloženost astronauta tom zračenju pri vremenski dugim misija- 
ma (90 do 180 dana) uvelike prelazi prag neopasnog ozračenja. (100 mSv/god), 
propisanog za radnike u nuklearnoj industriji. Taj prag za astronaute u 
službi NASA-e je 500 mSv/god. Međutim, za vrijeme »solar particle events« 
mogu biti kratkotrajno dosegnute ili čak premašene razine od 300 m5V, Re- 
lativno dobročudne (benigne) solarne čestice (SPE) u međuplanetarnom pros- 
toru, izvan Zemljine magnetosfere, mogu izazvati zračenje koje apsorbira 
ljudska koža u iznosu od 1 Sv. 

Nove raketne tehnike moraju više reducirati izloženost astronauta pros- 
tornom zračenju u zadacima od više godina (misija prema Marsu). Priprema 
se dodatna zaštita članova posade svemirskog broda (fizička zaštita skafan- 
derom, zaštita magnetskim zračenjem, farmakološka zaštita, lokalna zaštita 
najosjetljivijih dijelova tijela i dr.). Krivulja ovisnosti očekivane srednje go- 
dišnje doze zračenja o visini orbite nad Zemljom pokazuje npr. da je na visini 
od 450 km očekivano zračenje oko 470 mSv/god, a krivulja pragova doze zra- 

čenja koji odgovaraju 3%-nom riziku u karijeri radnika sa izvorima nuklear- 
nog zračenja, ovisi o njihovoj životnoj dobi i spolu (pragovi su niži za mlađe 
ljude i za žene). 


Sustav za akcidentalnu dozimetriju na osnovi kemijskog 
dozimetra s optoelektronskim čitačem. 


Osobna dozimetrija je nezaobilazna u slučajevima masovnog ozračenja i 
kontaminacije kao posljedice nuklearnog rata, nesreće u nuklearnom postro- 
jenju ili nuklearnog terorizma. U situacijama masovnog ozračenja, zračenje 
se može uvjetno podijeliti na kontaminirajuće (alfa i beta ili a i B) i na prodorno 
(gama zračenje i neutroni ili yi n), a podjela je uvjetovana njegovim djelova- 
njem. Kontaminirajuće zračenje se može eliminirati ili ublažiti korištenjem 
zaštitne opreme, dok je za prodorno zračenje takova oprema beskorisna. Pri 
prodornom ozračenju je važna osobna dozimetrija, koja zatim omogućuje me- 
dicinski tretman i određivanje fizičke sposobnosti ozračene populacije. 

Opisan je prototip kemijskog dozimetrijskog sustava, koji posjeduje goto- 
vo jednaku osjetljivost na gama zračenje i neutrone u području doza 0,2 do 
14,0 Gy, s mogućnošću elektroničke obrade podataka, a naglašena je i niska 
cijena pri izradi. Prototip je prikazala grupa autora. 


Izloženost stanovništva i djelatnika zračenju 2#*Ra u flaširanim 
vodama hrvatskih proizvođača. 


Vode, koje potječu iz prirodnih mineralnih izvora sadrže i prirodne radio- 
nuklide i ta najvećim dijelom radionuklide uranovog prirodnog raspadnog niza. 
Alfa emiter ?226Ra je osobito štetan za ljudski organizam. ?22%Ra slijedi metabo- 
lički put kalcija i odlaže se u kostima čovjeka, i može uzrokovati negativne 
biološke učinke po zdravlje. Zbog dugog poluvremena raspada (1600 godina) 
taj radionuklid može biti dugo vremena kumuliran u organizmu. Pokazalo se 
da koncentracije radionuklida u nekim flaširanim vodama svjetskih proizvo- 
đača prelaze dopuštene vrijednosti. Npr. koncentracija *&Ra u flaširanim vo- 
dama u Australiji prelazi dopuštenu granicu. Povećana ukupna alfa i beta 
aktivnost pronađena je i u nekim flaširanim vodama u Spanjolskoj. 

Najveći proizvođač mineralne vođe u Hrvatskoj je Jamnica d.d. koja puni 
250 milijuna litara godišnje s udjelom od 80% na domaćem tržištu. Slijedi 
Podravka d.d. od 19% na domaćem tržištu. U proizvodnji izvorske vode Pod- 
ravka sudjeluje na tržištu sa 65%, Agrokor sa 10%, dok svi ostali čine 25% 
proizvodnje. Trend proizvodnje izvorskih voda je u stalnom porastu i prati 
europsko tržište. 

Institut za medicinska istraživanja i medicinu rada u Zagrebu je proveo 
mjerenja radioaktivnosti uzoraka mineralnih voda domaćih proizvođača: 

— mineralna gazirana (Kristina, Jamnica, Studenac) 

— mineralna negazirana (Jamnica, Aqua Sana, Vindikta) 

— izvorska gazirana (Aqua Sana, Vindikta) 

— izvorska negazirana (Jana, Studena, Cetina sv. Rok, Bistra) 

Specifična aktivnost 22*Ra uzorka vode ne treba preći vrijednost 1000 
mBq/l (preporuka Svjetske zdravstvene organizacije, SZO). Pri tom unos od 
21 vode dnevno tijekom godine dana odgovara bezopasnoj dozi ozračenosti od 
0,1 mSv godišnje. U ispitivanim uzorcima domaćih mineralnih i izvorskih vo- 
da izmjerene vrijednosti specifične aktivnosti ?"“Ra su bile od 5,65 mBq/L 
(Aqua Sana) do 411.74 mBq/L (Studenac). Sve vrijednosti su dakle ispod gra- 
nične SZO-vrijednosti, a u svim uzorcima Jamnice d.d. nađene su vrijednosti 
manje od 50 mBq/L. 

Mineralne vode, osim povećane količine mineralnih tvari, mogu sadržavati 
više razine aktivnosti 2Ra nego izvorske vođe, ali je nađeno da je aktivnost 
osjetno manja od preporučenih graničnih vrijednosti. Prema tome, konzumaci- 
ja flaširane mineralne i izvorske vode ispitanih uzoraka domaćih proizvođača 
neznatno doprinosi (0,43%) izloženosti korisnika prirodnoj radioaktivnosti, 
Pri tom flaširanu izvorsku vodu mogu konzumirati svi oni koji zahtijevaju 
strogo kontroliranu kvalitetu vode, uključujući i dojenčad. 


Radiocekcologija 


Ovisnost koncentracije radija o morskim strujama u priobalnom moru 


Poznavanje karakteristika pojedinih radionuklida i njihovog ponašanja u 
okolišu priobalja u slučaju eventualnih ispuštanja u morsku vodu radioaktiv- 
nih tvari s dugim vremenom poluraspada, neophodno je radi povremene in- 
tervencije u sprečavanju višegodišnje kontaminacije dijelova obale. Područje 
Jadrana je osjetljiv ekološki sustav. Zbog izrazite naseljenosti i industrij- 
sko-gospodarskog djelovanja sjeverni dio Jadrana se smatra jednim od kri- 
tičnih područja, koja zahtijevaju stalno praćenje prirodne radioaktivnosti. In- 
stitut za medicinska istraživanja i medicinu rada u Zagrebu provodi već od 
1963.g. mjerenje radioaktivnosti Jadranskog mora i kontaminaciju fisijskim 
radionuklidima na nekoliko mjesta duž obale. U ovom su radu prikazani re- 
zultati zajedničkih mjerenja IMI-a i Instituta za oceanografiju i ribarstvo u 
Splitu. Mjerena je prostorna raspodjela (tri mjerna mjesta, dvije dubine) ra- 
dioaktivnosti voda i mora i morskih struja u Plominskom zaljevu u četiri 
navrata tijekom jedne godine (blizina odlagališta termoelektrane Plomin). 
Udio aktivnosti 22#Ra u površinskom uzorku prema aktivnosti na 3 m dubine 
smanjuje se prema izlazu iz zaljeva. Utvrđena su međutim dva tipa morskih 
struja i ovisnost o vjetru, što je ukazalo na potrebu razrađe detalja u dalj- 
njem praćenju radioaktivnosti u zaljevu i sedimentima, 


Procjena dugoročne radiološke sigurnosti odlagališta pepela i šljake 
TE Plomin 


Otpadni materijal nastao u TE Plomin izgaranjem ugljena s povišenom 
koncentracijom nekih radionuklida spada u radioaktivni materijal s tehno- 
loški povišenom prirodnom radidakivnošću ili TENORM (engl. Technicatiy 

Enhanced Naturally Occuring Radioactive Material). Obzirom da se radi o 
dugoživućim radionuklidima, trebalo bi nadzirati stanje odlagališta i analizi- 
rati potencijalne dugoročne učinke na ljude i okoliš. U Hrvatskoj za sada nema 
vlastitih preporuka o metodi prosuđivanja dugoročne sigurnosti odlagališta 
TENORM-a te se pristupilo procjeni sigurnosti odlagališta prema međuna- 
rodno prihvaćenoj metodi. U konačnom postupku odlagalište je prikazano ra- 
čunalnim modelom podobnim za simuliranje dugoročnog ponašanja odlaga- 
lišta i prijenosa radionuklida. 


Radioaktivne tvari u otpadu crne metalurgije 


U suvremenoj tehnologiji proizvodnje čelika u elektrolučnim pećima kao 
sirovina služi čelični otpad, a prednosti takove tehnologije prvenstveno se na- 
laze u njenoj. ekonomičnosti. Istovremeno je nužno poznavati i njene nedos- 
tatke, vezane uz kemijski sastav čeličnog otpada koji se unosi u peć. Pri talje- 
nju i rafinaciji primjese u tom otpadu prelaze u trosku, plin, ili ostaju u 
čeliku, a pri tome je moguća prisutnost radioaktivnih elemenata, Tako nasta- 
je potencijalna opasnost onečišćenja radioaktivnim tvarima kako dobivenog 
metala tako i tehnološkog otpada, koji pri tom nastaje. Otpadne tvari koje 
ulaze u okoliš su troska, elektropećna prašina, ogorina, istrošeni vatrootpor- 
ni materijal te otpadne vode onečišćene suspendiranom tvari, uljima i masti- 
ma. Od plinovitih onečiščujućih tvari to su: ugljik dioksid, dušikovi oksidi i 
hlapivi organski spojevi. Elektropećna prašina jedan je od najznačajnijih ot- 
pada pri proizvodnji čelika i izdvaja se zajedno s dimnim plinovima iz tehno- 
loškog procesa, a prema fizikalno — kemijskim osobinama svrstava se u opa- 
san tehnološki otpad. 

Na uzorcima otpada iz čeličane Sisak i ljevaonice Felis d.o.o, Sisak prove- 
deno je ispitivanje moguće prisutnosti radioaktivnih metala y spektrometrij- 
skom analizom. Rezultati su pokazali razinu aktivnosti nađenih prirodnih 
izotopa koja je bila ispod maksimalno dopuštenih granica predviđenih zakon- 
skim propisima. Cezij, nađeni umjetni izotop, ukazuje na mogućnost da je če- 
lični otpad ili neki drugi materijal iz proizvodnog procesa, kontaminiran cezi- 
jem iz okoliša. 


Radiostroncij u uzorcima povrća 


U okviru nacionalnog programa nadzora radioaktivnosti u okolišu prika- 
zani su rezultati mjerenja aktivnosti radiostroncija (%%5r) u četri uzorka povrća 
(krumpir, salata, kupus, grah) sakupljenih na tri mjesta u Hrvatskoj (Zag- 
reb, Osijek, Zadar) tijekom posljednjih pet godina. Radiostroncij je beta emi- 
ter i pripada skupini vrlo toksičnih radionuklida (oštećuje kosti) te se prati 
njegov sadržaj u ljudskoj i stočnoj hrani. Radionuklidi topivi u vodi mogu 
dospjeti u biljku kroz korjenje ili preko njenih nadzemnih djelova. Sve pro- 
cijenjene efektivne doze pri godišnjem unosu %Sr kroz navedeno povrće in- 
gestijom mnogo su niže od dopuštenog praga za odraslog čovjeka koji iznosi 

1 mSv. Istovremeno se pokazalo da je izmjerena specifična aktivnost %Sr u 
grahu za red veličine veća u sva tri mjesta od one izmjerene u krumpiru. 
Unatoč tome, njihov doprinos godišnjoj efektivnoj dozi u prehrani čovjeka je 
istog reda veličine, jer se potrošnja krumpira u navedenim mjestima pokaza- 
la većom od potrošnje graha. 


Radioaktivnost drva i okoliša 


Količina radionuklida nakupljenih u drvu ovisi prvenstveno o njihovoj 
količini u tlu. Nakon Černobilske nesreće 1986. g. tlo je u Aziji i Europi pai u 
Hrvatskoj onečišćeno umjetnim radionuklidom 1%7Cs pa je prisutnost tog ra- 
dionuklida izmjerena i u drvu, Sagorijevanjem drva dolazi do koncentriranja 
radionuklida u plinovima sagorijevanja koji odlaze u atmosferu i u pepelu ko- 
ji se odlaže na tlu, što može izazvati kontaminaciju okoliša, Radiokontamina- 
cija je svaka pisutnost radionuklida u koncentraciji većoj od prirodne, poseb- 
no na mjestima odakle ionizirajuće zračenje može izazvati štetne posljedice. 

Mjerenje sadržaja radionuklida u uzorcima drva bukve, drvnog briketa, 
drvnog ugljena, te njihovog pepela je pokazala da uzorci iz Hrvatske sadrže 
osim prirodnih radionuklida, također i umjetni radionuklid 197Cs. Pepeo svih 
navedenih uzoraka ima najveće vrijednosti specifične radioaktivnosti. Među- 
tim, usporedba sa stanjem iz neporemećenog razdoblja (na temelju procjene 
iz publiciranih podataka) došlo se do zaključka da je sadržaj mjerenog umjet- 
nog radionuklida unatoč nešto povišenim razinama, ipak u prihvatljivim gra- 
nicama sa stajališta radiokontaminacije okoliša korištenjem drva kao goriva. 


Aktivnost 137Cs u mesu divljih svinja s područja zapadne Slavonije i 
Gorskog kotara. 


Nakon nesreće u nuklearnoj elektrani Černobil radioaktivnim oborinama 
i suhim taloženjem kontaminirano je umjetnim radionuklidom !*7"Cs i pod- 
ručje Hrvatske, Taj radionuklid lako prolazi prehrambenim lancem tlo-živo- 
tinja-čovjek. Kontaminacija tla je bila najveća u zapadnoj Slavoniji (područje 
Novska-Daruvar) i u Lici (Gračac). Povećana radioaktivnost 157Cs zabilježe- 
na je u divljači i životinja koje žive na ispaši a utvrđene su izrazite razlike 
ovisno o vrsti divljači o području njihovog prebivanja i načinu prehrane, koja 
je uvjetovana dobom godine. Dan je prikaz najistaknutijih razlika koje su na- 
đene u mesu divljih svinja iz Gorskog kotara i zapadne Slavonije, 15 godina 
nakon Cernobilske nesreće, Prosječna radioaktivnost u mesu svinja iz Gor- 
skog kotara je bila za jedan do dva reda veličine viša od one iz zapadne Slavo- 
nije. Pri tom je raspon vrijednosti oko srednjaka svakog od područja također 
velik. Maksimalne vrijednosti u oba područja pripisuju se prehrani svinja ro- 
vanjem (korijenčići, površinski sloj humusa, kontakt s kontaminiranim tlom, 
prevladava npr. u Fužinama), a minimalne vrijednosti se vežu za hranu koju 
životinje nađu na površini tla (žir, bukvica i drugi nadzemni plodovi, te pris- 
tup poljoprivrednim površinama npr. Lipik). 

Radon 


Deterministički kaos u vremenskoj promjenijivosti radona 


Prikaz rezultata analize podataka koncentracije radona na tri mjerna 
mjesta: A) Tiborjanci, zatvoreni prostor, radna soba, B) Valpovo mjerno mjes- 
to na otvorenom i C) Valpovo zatvoreni prostor u podrumu, Istovremeno je 
mjeren atmosferski tlak i temperatura zraka na sva tri mjerna mjesta u vre- 
menskim intervalima od 10 min. Kompletna instrumentalna oprema je bila 
aktivna u 2002.g. tijekom svibnja na mjestu A, tijekom lipnja na mjestu B i 
tijekom rujna na mjestu C. Srednje koncentracije radona su bile : A) 31,1 
Bq/mš, B) 13,6 Bq/ms.i C) 121,2 Bq/m*. 


Praćenje radona u Slovenskim bolnicama 


Do sada je provedeno više studija o koncentraciji radona na radnim mjes- 
tima u Sloveniji: dječji vrtić, škole, stambeni prostori (ispitano je oko 2600 
zgrada i dobiven je odgovor o razini radona u zemlji). Nastavlja se istraživa- 
nje radona na radnim mjestima s većim rizikom. Od 1995. je uvedeno stalno 
mjerenje radona u Postojni, i na neka daljnja mjesta npr. vinski podrumi, a 
tijekom 2002. mjerenja radona se vrše i u slovenskim bolnicama. Rad prika- 
zuje analizu podataka o radonu u 26 slovenskih bolnica, uključujući 201 pros- 
toriju i procjenu primljene doze zračenja na 1025 osoba zaposlenih u tim 
prostorijama. 

Rezultati analize: 94,2% ispitanika (od ukupno 1025) zaposlenih u pros- 
torijama u kojima je mjerena koncentracija radona, je godišnja efektivna do- 
za bila ispod 1 mSv (međunarodni dozimetrijski prag) dok je 59 ispitanika 
primilo veće godišnje doze. U 7 prostorija je izmjerena koncentracija preko 
400 Bqm“*, a 16 ispitanika je primilo godišnje doze između 2,1 i 7,3 mSv. Mje- 
renje i istraživanje radona se nastavlja. 


Mjerenje radona na Institutu »Ruđer Bošković« 


Istraživanja su pokazala da povišene koncentracije radona u rudnicima 
uzrokuju značajan porast oboljenja od raka pluća kod rudara. Rizik je propor- 
cionalan prosječnim nivoima radona i dužini izlaganja s periodom latencije 
od najmanje 15 godina do pojave oboljenja. Sedamdesetih godina dvadesetog 
stoljeća počinje se upozoravati da izlaganja radonu u okolišu mogu biti uspo- 
rediva izlaganjima radonu u podzemnim rudnicima. 

Sadašnje spoznaje o prirodnim procesima u okolišu koji utječu na ozrače- 
nja radonom uglavnom su pouzdane. Manje su pouzdane procjene ozračenja i 
dozimetrija radona kako u odnosu na pojeđince tako i u odnosu na cijelu po- 
pulaciju. Izotopi radona (22žRn i 220Rn) i njihovi kratko živući potomci su pr- 
venstveno alfa-emiteri (uz beta i gama emisije znatno slabijeg intenziteta) na 
koje je dišni sustav čovjeka osobito osjetljiv. U razvijenim zemljama, ali i u 

mnogim zemljama u razvoju, polaže se znatna pažnja mjerenju radona i proc- 
jeni rizika od inhalacije radona, i to prvenstveno u zatvorenim prostorima. 

U Republici Hrvatskoj, međutim, ne postoji nacionalni program mjerenja 
radona, ali postoje brojna neovisna mjerenja, potaknuta u više znanstvenih 
institucija (npr. PMF i IRB u Zagrebu, Pedagoški fakultet Sveučilišta u Osje- 
ku). Gotovo sve zapadnoeuropske zemlje zahtjevaju mjerenja i održavanja 
koncentracija radona na radnim mjestima ispod 400 Bq m-* ili ograničavanje 
ulaska u područja s višim koncentracijama radona. 

Na IRB-u je smješteno privremeno skladište radioaktivnih materijala 
(PSRM), gdje se pohranjuju izvori *2*Ra, ranije upotebljavani u medicinskim 
ustanovama u Hrvatskoj, kao i dodatni izvori (kemikalije urana, nabavljene 
prije mnogo godina radi tada interesantnih istraživanja, te izvjesne količine 
»Žžutog kolača» izolirane iz tada domaćih sirovina). Svi ti izvori privremeno su 
odloženi u ili uz bačve s kondicioniranim izvorima radija. Postupak kondicio- 
niranja znači zavarivanje bačava u ovojnice radi zaustavljanja oslobađanja 
radona u atmosferu. 

U drugoj polovini 2002.g. i početkom 2003.g. izvršena su mjerenja radona 
u prostoru PSRM, u laboratorijima u kojima su se spojevi urana ranije koris- 
tili ili proizvodili kao i u laboratorijima u kojima se nikakvi radidaktivni izvori 
nikad nisu koristili (kontrolna mjerenja).U laboratorijima u kojima se nikakvi 
radioaktivni izvori ili spojevi urana nikad nisu koristili bili su u prosječnim 
granicama od 25 do 45 Bq m-%, s maksimalnim vrijednostima, koje nikad ni- 
su prelazile 80 Bq m-*, uključujući i mjerenja tijekom noći, u zatvorenim so- 
bama, bez ventilacije. Mjerenja radona u prostorijama u kojima su se spojevi 
urana ranije upotrebljavali, a sada su iz tih prostorija uklonjeni, jednaki su 
kao i u prostorijama u kojima tih izvora nikad nije bilo. Na samom ulazu u 
PSRM, kao i uz ventilacijske kanale, koncentracije radona nisu povišene. 
Vrijednosti koncentracija radona izmjerene uz izvore u PSRM bile su višes- 
truko više od međunarodnih preporuka. Nedvojbeno je da i naknadno pohra- 
njene izvore 226&Ra u PSRM treba dodatno kondicionirati, iako nitko u tom 
prostoru ne boravi duže od nekoliko minuta mjesečno. 


Neionizirajuća zračenja 
Upotreba citogenetskih biomarkera pri utvrđivanju profesionalnoj 
izloženosti mikrovalnom zračenju 


Veliki broj eksperimentalnih i epidemioloških studija je izveden da se is- 
traže mogući zdravstveni problemi (rizik), povezani sa izloženošću čovjeka 
elektromagnetskim poljima ELF i RF (EM polja, Extra Low Frequency, Ra- 
dio Frequency). Podaci o citogenetskim posljedicama mikrovalnom izlaganju 
(...on the inđuction of chromosom damage) su kontradiktorni, vjerojatno radi 
raznolikosti uvjeta ispitivanja, Drži se da izlaganje radiofrekvencijama može 
izazvati genetske učinke, koji mogu predisponirati razvijanje raka ili poro- 
đajna oštećenja. 

Pokazalo se da alcaline comet assay može poslužiti kao pouzdani biomar- 
ker u proučavanju učinka oštećenja DNA pri izloženosti EM-polju. 


Zračenje baznih postaja pokretne telefonije 


Posljednjih godina došlo je do ekspanzije novijih tehnoloških izvora EM 
neionizirajućih zračenja (zračenja frekvencije f < 3.000.000 GHz i ultrazvuk 
f < 500 MHz): pokretni telefoni, mikrovalne pećnice, različite antene, odaši- 
ljači, novi ultrazvučni uređaji i dr. 

S tim u vezi je u svijetu porasla zabrinutost o utjecaju tih novih izvora na 
čovjekovo zdravlje. Znanstvena istraživanja upućuju na činjenicu da to zrače- 
nje može izazvati različite negativne pojave npr.: ozljede očiju, razdražljivost, 
besanica, prolazne promjene u izmjeni tvari, toplinski stres pa čak i karci- 
nom. 

U pokretnoj telefoniji koriste se radijski valovi frekvencije 450-2200 Mhz. 
Mreža pokretne ili mobilne telefonije sastoji se od nekoliko baznih radijskih 
postaja od kojih svaka pokriva određeno zemljopisno područje. Bazne postaje 
komuniciraju na različitim frekvencijama i svaka od njih kontrolira nekoliko 
govornih kanala i poslužuje određeni broj korisnika. Bazne postaje kontinui- 
rano šalju i primaju signale, i povezane su kabelom ili bezžično na nepokret- 
nu klasičnu telefonsku mrežu. Gustoća snage ili jakost radijskog signala 
odaslanog s pokretnog telefona smanjuje se ovisno o udaljenosti od antene, s 
kvadratom te udaljenosti. Izlazna snaga bazne postaje mijenja se ovisno o 
njenom tipu i smještaju i to od manje od jednog vata (male jedinice u zatvore- 
nim prostorima i na zidovima zgrada) do nekoliko stotina vata (antene na vi- 
sokim stupovima). U novijim digitalnim telefonskim sustavima nekoliko ko- 
risnika »dijele« jednu te istu frekvenciju (npr. GSM sustav: osam poziva može 
zaposjesti istu frekvenciju; digitalna informacija je komprimirana u kratkom 
periodu, šalje se u različitim vremenima u obliku impulsa s različitih telefo- 
na). 

Radijski valovi se apsorbiraju u biološkim i u drugim tvarima koje sadrže 
vodu i pri tom se pretvaraju u toplinu. Radi zaštite ljudi od učinka zagrijava- 
nja od radijskih valova, radijski uređaji moraju biti u skladu sa standardima 
i preporukama. 

Pojedine elektroničke komponente stvaraju elektromagnetsko polje te 
funkcija pojedinih dijelova elektronskih uređaja može biti ugrožena od elek- 
tromagnetskog polja stvorenog drugim uređajima, Jedan od glavnih zadata- 
ka proizvođača elektroničkih uređaja jest da slijede preporuke za elektro- 
magnetsku kompatibilnost i da spriječe međusobno ometanje, i ugrožavanje 
zdravlja ljudskog organizma. 

Kod baznih postaja koriste se sigurnosne granice (pragovi) izražene u je- 
dinicama gustoće snage (W/m*). Kod korištenja pokretnog telefona (izlaganje 
je lokalno, određuje se apsorpcija snage po jedinici mase u malom dijelu tije- 
la), sigurnosne granice propisuju se i izražavaju u Wkg-! (Specific Absorbtion 

rate ili SAR). Preporuke i sigurnosne granice propisuje Svjetska zdravstvena 
organizacija (WHO), Međunarodno društvo za zaštitu od zračenja (IRPA) i 
Međunarodne komisije za zaštitu od neinonizirajućeg zračenja (ICCNIRP) 

Radi posluživanja što većeg broja korisnika, mreža pokretne telefonije 
postaje gušća, a broj baznih postaja i antena postaje veći. Antene baznih pos- 
taja se smještaju sve bliže korisnicima (fasade zgrada, prodajni centri, ured- 
ske zgrade, zračne luke i dr.), ali se njihova izlazna snaga pri tom smanjuje. 
Tako npr. bazne postaje postavljene u uredskim prostorima imaju izlaznu 
snagu podjednaku snazi jednog pokretnog telefona. Posebno se propisuju 
zaštitne mjere i preporuke za montažne inženjere, zaposlenike na montaži i 
na održavanju antena. Sa zaštitnim mjerama se upoznaju svi zaposlenici te 
kako prepoznati potencijalni rizik od izlaganja prekomjernom zračenju i ka- 
ko primijeniti odgovarajuću zaštitu. 

U kompaniji Ericsson Nikola Tesla u Zagrebu je izvršeno mjerenje razine 
zračenja različitih vrsta baznih postaja u krugu kompanije. Mjerena je gusto- 
ća snage EM polja oko antenskih sustava radi procjene o mogućem utjecaju 
na zdravlje zaposlenika i okolnog stanovništva. Rezuitati mjerenja su pokazali 
da je gustoća snage EM polja bitno niža (oko 3 reda veličine) od preporučenih 
međunarodnih standarda. Mjerenja i mjerodavna mišljenje o razinama zrače- 
nja dala je Jedinica za dozimetriju zračenja i radiobiologiju Instituta za me- 
dicinska istraživanja i medicinu rada u Zagrebu u obliku Interne dokumen- 
tacije (2002. g.). Zaključeno je da prema dosadašnjim spoznajama ne postoji 
opasnost po zdravlje zaposlenika od zračenja. Međutim, mjerenja i istraživa- 
nja je potrebno nastaviti, što je potaknuto korisnicima a i samim proizvođači- 
ma uređaja pokretne telefonije. 


Mobilna radiotelefonija i »životni okoliš«, 
dubinska ekologija, tema za diskusiju, 


U Hrvatskoj za sada ne postoji dogovorena politika niti kriteriji za zaštitu 
okoliša od utjecaja ionizirajućeg niti neionizirajućeg zračenja. Pokretna tele- 
fonija je opteretila okoliš ulaskom ljudi u »prostore« u koje do sada nisu ulazi- 
li. Sustavna istraživanja utjecaja povišene razine neionizirajućeg EM zrače- 
nja na okoliš još je svagdje u svijetu na početku. Za sada se koriste pravom 
učinku na sve komponente okoliša kao niti na njihovu prostornu ili vremen- 
sku raspodjelu, ali takav stav se koristi za dobivanje procjena o navedenom 
učinku na okoliš..... 

»...Habita mnogih vrsta nužno je opterećen novom abiotičkom komponen- 
tom onog trena kad bilo gdje u okolišu izgradimo postrojenje za prijenos ra- 
diokomunikacija, tj. za mobilnu telefoniju...« 

Proveđena su mjerenja gustoće snage EM polja ekvivalentnog ravnog va- 
la, oko zadanih antenskih sustava, za područja normalne osjetljivosti, radi 
procjene o mogućem utjecaju na okoliš. Na svakom odabranom mjernom 
mjestu mjerenja su provedena dvjema metodama: metoda širokopojasnog 

mjerenja i metoda selektivnog mjerenja na karakterističnim frekvencijama 
odašiljanja antena i to za tzv. najgori mogući slučaj : 
— svi prometni (govorni) kanali su aktivni, 
— signal se u svim kanalima odašilje istom snagom kao i u radnom kanalu, 
— sva mjerenja su izvršena u maksimalno povoljnim uvjetima rasprosti- 
ranja EM valova kroz vanjski prostor (bez oborina, vlažnost zraka je 
mala, tlak zraka je normalne vrijednosti, vjetar je slab pa je difuzija 
mikročestica slaba, odnosno nekorisna apsorpcija je minimalna) 
— snaga nositelja radnog signala je podešena na najveću vrijednost, koja 
se u danim uvjetima rada bazne postaje može pojaviti. 


Mjerenja su vršena u 132 mjerne lokacije, svaka sa po do 10 selektivnih 
mjerenja. 

Vrijednost izmjerene rezultirajuće gustoće snage, izračene iz antena baz- 
nih postaja za najgori mogući slučaj rada, ima vrijednost za red veličine ma- 
nju od preporukama dozvoljene granice za bezopasno izlaganje ljudi radioko- 
munikacijskom EM polju. 

Obzirom da danas niti za jednu živuću vrstu osim čovjeka, ne postoji izra- 
žena granično dozvoljena srednja gustoća snage EM zračenja, zaključuje se 
kako već montirani antenski sustavi na raznim lokacijama u zemlji, kao i bu- 
duće montirani slični antenski sustavi, predstavljaju »prihvatljiv« civilizacij- 
ski rizik utjecaja na okoliš obzirom na opterećenje okoliša neionizirajućim 
zračenjem pokretnih radijskih telekomunikacija. 

Operateri u RH rade na sustavima tzv. I i HI generacije telefonije. Predvi- 
đa se međutim uvođenje III tehnološke generacije mobilne telefonije. Time će 
se opće opterećenje okoliša povišenim neionizirajućim zračenjem iz antena 
baznih stanica promijeniti. Drugim riječima svekoliki okoliš teritorija RH će 
pokrivati daleko gušći »telekomunikacijski oblak«, što će se očitovati u pove- 
ćanoj izračenoj telekomunikacijskoj snazi. Pri izvođenju budućih znanstve- 
nih istraživanja trebat će uzeti u obzir i »epidemiološko istraživanje« korište- 
nja pokretne telefonije. Trebat će istražiti međudjelovanje povišene razine 
neionizirajućeg EM zračenja i sa drugim živim organizmima u okolišu. Napo- 
minje se da neselektivno korištenje osobnog mobilnog telefona (mobitela) 
predstavlja pravno, sociološki i zdravstveno individualni rizik, koji ovdje nije 
bilo moguće obraditi, 


Inga Lisac 


